TV7 JERUUSALEMMA UUDISED
Tänased teemad -
Otsesed kõnelused on ainus tee rahu juurde
ISIS tahab rünnata Siinailt Iisraeli
Iisrael ähvardas 2011. a Egiptust
Obama valitsus valetas Iisraelile Iraani tuumalepingu kohta
Tiheneb Jordaania-Iisraeli koostöö
TV7 Jeruusalemma Uudistest - Shalom!
Israel Hayomi teatel ütles Iisraeli peaminister Netanyahu
eelmisel neljapäeval, Iisraeli 68. Iseseisvuspäeval,
et Iisraeli ja palestiinlaste kahepoolsed läbirääkimised
on kõige loogilisem ja parim viis püsiva rahu saavutamiseks.
Ta viitas kõnes diplomaatidele oma Jeruusalemma residentsis
Prantsusmaa varasemale algatusele
pidada enne maikuud rahvusvaheline rahukonverents.
Konverentsil oleks visandatud motivatsioonipaketid
ja antud nii Iisraelile kui palestiinlastele garantiid
kahepoolsete kõneluste taaskäivitamiseks enne augustit
poolte aastakümneid kestnud konflikti lõpetamiseks.
Iisrael on algatuse vastu,
sest Iisraeli Välisministeeriumi kantsleri Dore Goldi sõnul
ei viidata selles näiteks Iisraelile kui juudiriigile.
Palestiina omavalitsuse president Abbas oli rahul algatuse
ja rahvusvahelise toega, mida see tooks.
Netanyahu on algatuse vastu ja nõuab Iisraeli-palestiinlaste kahepoolseid,
otseseid, eeltingimusteta kõnelusi ja ulatuslikku rahvusvahelist osalust.
Arutz Sheva teatas hiljuti ilmnenud infost,
mille järgi peaminister Netanyahu olevat saatnud karmisõnalise kirja
Prantsuse presidendile Hollande'ile,
kui Prantsusmaa oli toetanud UNESCO varasemat resolutsiooni,
mis eitab juutide sidet Templimäega.
ÜRO allühendus UNESCO vastutab
ajalooliste ja arheoloogiliste objektide kaitsmise eest kogu maailmas,
kuid nõustus hiljuti palestiinlaste nõudmisega kasutada Templimäe,
juutide ülima pühapaiga kohta nimetust al-Aqsa mošee.
Ha'aretzi teatel olevat Hollande öelnud kirjas Prantsuse juudikogukonnale,
et UNESCO Templimäge puudutava resolutsiooni toetamine
olevat olnud vääritimõistmine
ja Prantsusmaa ei kavatse tulevikus vastavaid resolutsioone toetada.
Israel Hayomi teatel
kirjutas Saksa ajaleht Bild Iisraeli armee murest,
et ISIS plaanib Siinai poolsaarelt ulatuslikku rünnakut Iisraeli vastu.
Siinaist on viimastel aastatel saanud ISISe kants,
kus Bildi raporti järgi võib hetkel harjutamas olla sadu ISISe võitlejaid,
kes ootavad käsku Iisraeli rünnata.
Bildi intervjueeritud Iisraeli Kaitse- jõudude ohvitseri sõnul pole selge,
kuidas ISIS tulevikus Iisraeli rünnata tahab,
kuid see võib hõlmata tanke ja suurtükiväge.
Ynet Newsi teatel
rääkis Iisraeli valitsuse tegevuse koordinaator territooriumidel
Yoav Mordechai eelmine nädal Saudi Araabia netilehele Elaph,
et ISIS-lased olevat hiljuti tunnelite kaudu Egiptusest Gazasse läinud,
eesmärgiks ühisõppused Gazas koos Hamasile lähedalseisva tahuga.
Hamas aitab ISISt, pakkudes vastutasuks raha ja relvade eest
selle liikmeile arstiabi Gaza haiglais.
Hamasi ja ISISe sõjalised juhid teevad koostööd,
millest on teadlik ka Hamasi poliitiline juhtkond.
Saudi netilehe raporti järgi toimetati hiljuti Gazasse haavatuid Siinailt,
kus ISIS tegutseb.
Arutz Sheva teatel paljastas peaminister Netanyahu,
et Iisrael ähvardas 2011. a, Kairo saatkonna kriisi ajal, Egiptust.
Eelmine nädal langenute mälestuspäeval toimunud
16 välismaal hukkunud sõduri mälestusüritusel rõhutas Netanyahu,
et Iisrael läheb kuhu tahes ja teeb mida tahes
oma sõdurite elu kaitsmiseks.
Netanyahu rääkis, kuidas 2011. a Iisraeli Kairo saatkonna piiramisel
keeldus Egiptuse tollane Moslemi- vennaskonna valitsus sekkumast
ja päästmast saatkonna personali hoonet piiranud lintšijate käest.
Kui märatsevad massid lammutasid saatkonna välisseina,
ähvardas Netanyahu lõpuks Egiptuse toonast presidenti Morsit
ja ütles, et Iisrael on valmis oma eriüksused Kairosse tooma.
Alles siis andis Morsi järele
ja toimetas iisraellased saatkonnast välja.
Seni on üldiselt usutud,
et Morsi sekkus USA presidendi Obama palve peale,
kui too Iisraeli heaks sõna võttis.
Israel Today teatel valetas USA presidendi Obama valitsus
tuumalepingu sõlmimiseks Iisraelile Iraani kohta.
Info avaldas Obama rahvusliku julgeoleku nõunik Ben Rhodes
äsjases New York Timesi intervjuus.
Lepingu sõlmimine oli Rhodesi sõnul tähtsam
kui sellest tulenevad tagajärjed.
Obama valetas liitlastele ja ameeriklastele selgelt,
kui kirjeldas tuumalepingu tegemist Iraani mõõduka valitsusega,
kes olevat tõuganud kõrvale Teherani radikaalsema režiimi.
Mõtet uuest reaalsusest Iraanis
sai Obama valitsus poliitiliselt ära kasutada.
Kui Obama oleks rääkinud tõepäraselt lepingu sõlmimisest
juba Iraani varasema radikaalsema valitsusega,
kuigi praegune mõõdukaski valitsus pole tegelikult eriti mõõdukas,
oleks enamik rahvast suhtunud tuumalepingusse nagu Iisrael.
New York Timesi artikkel
sisaldas ka USA endise kaitseministri Leon Panetta kommentaari,
mille järgi oli vale seegi,
et USA ei kasutaks Obama valitsuse ajal kunagi sõjalist jõudu,
kui Iraan lepingut rikuks ja tuumarelva käiku laseks.
Mõni päev pärast paljastusi teatas Iraani uudistetoimetus Tasnim,
et Iraan testis äsja uut pikamaaraketti,
mille tegevusraadius katab kogu Iisraeli.
The Jerusalem Posti teatel süveneb Iisraeli ja Jordaania koostöö.
Muuhulgas võeti hiljuti Iisraeli-poolse Punase mere rannikulinna Eilati
hotellidesse tööle 500 uut päevatöölist lisaks varasemale 500-le
ja loodetakse võtta veel 500.
Lisaks peab Iisrael Jordaaniaga läbirääkimisi uue piiripunkti avamiseks
Surnumere lähedal.
See peaks leevendama turistiliiklust ja tooma Jordaaniast uusi töötajaid
illegaalsete Aafrika migrantide asemele.
Jordaania Iisraeli Uurimiskeskuse juhi dr Abdullah Sawalhi sõnul
ei tunne keskkonna-, energia- või põllumajandusprobleemid piire.
Tema sõnul tuleks leida uus lähenemisviis
ja maade vahel rahuleping sõlmida,
kuid jordaanlased pidavat Iisraeli ikka veel vaenlaseks, ütles Sawallah.
Need olid meie tänased uudised. Shalom ja kohtumiseni!
Tõlge: Monika Jaaguri